NCC Infra Services har sin kjernevirksomhet innen veiservice, drift og vedlikehold av uteomhusarealer samt grunnarbeidsprosjekter. Område Øst/Midt/Nord er i stadig vekst og i den forbindelse søker vi avdelingsleder til våre drift- og vedlikeholdsprosjekter i Midt/Nord, med kontoradresse Trondheim.
AVDELINGSLEDER - drift og vedlikeholdskontrakter i Midt/Nord
Dette er en nyopprettet stilling som vil rapportere til områdesjef. Stillingen som avdelingsleder innebærer at du vil ha overordnet fag- og personalansvar, samt resultatansvar for områdets drifts og vedlikeholdsprosjekter. Du vil delta i kalkulasjonsprosesser og kundemøter, samordne og optimalisere ressursbruk mellom prosjektene. I tillegg vil du følge opp UE/leverandører, og delta ved mobilisering av nye prosjekter. Du vil også bidra i arbeidet med å utvikle nye markeder for drift og vedlikehold.
For å trives hos oss i NCC, må du ha et positivt engasjement, våge å tenke nytt og være tydelig med egne meninger. Du er løsningsorientert, og vet at struktur og planmessighet sammen med teamfokus fører til gode resultater. Du har forretningsforståelse og gode samarbeidsevner både internt og eksternt.
Som avdelingsleder er det avgjørende at du har:
minimum utdannelse fra teknisk fagskole
kjennskap til drifts- og vedlikeholdskontrakter for SVV
Vi tilbyr konkurransedyktige betingelser og et dynamisk, engasjert og faglig sterkt anleggsmiljø. NCC gir gode muligheter for egenutvikling og verdsetter medarbeidere som tar initiativ og viser ansvar. Ta gjerne kontakt med oss for ytterligere informasjon om stillingen - se kontaktdetaljer.